208 ÉTUDE 



Dame qui fait attraites sans mesure, 

 Dont par l'attraile son servant desmesure 

 Et sans l'amer le fait estre amoureux, 

 Celle sera, s'amour est raisonnable, 

 Eslongnée de son plus désirable 

 Sans jà gouster du solas amoureux. 



Dame qui voit son serviteur languir 

 Et par l'amer en dangier de morir, 

 Criant secours, demandant garison, 

 Se sans pitié demeure son vouloir, 

 L'on la devroit dedens ung feur ardoir 

 Et plaindre moins que l'ardre d'un toison. 



Dame qui sert amans de menterie, 

 Pour bien faire leur rend tel tromperie 

 Que de farser servant pour son service ; 

 Enfin sera menée à tel endroit 

 Qu'elle sera farsée de bon droit 

 Car tel faulte n'est point sans autre vice. 



Dame qui vuelt plusieurs amans avoir 



Et à chascun promet de le pourvoir, 



Disant qu'elle a des biens pour en remaindre, 



Le prophète dist : qu'on s'en tennera, 



Et que l'un d'eulx le récompensera 



De mesdire que Dame doibt bien craindre. 



Dame qui scet son serviteur plumer 



El lui tollir qui lui devroit donner, 



Apovrissant ce que tout sien se donne, 



Sa fin sera que d'un plumet plumée 



Sera enfin, et puis babandonnée, 



Car juste est Dieu qui tout à poix gucrdonne. 



Dame qui sait jouster et tournoier, 

 Vaulcrer la mer, la terre tournoier, 

 Et de son serf fait bule de fortune, 

 Qui ainsi veult le sien aventurer, 

 Pour ce d'amours doit morir et finer, 

 Et vivre en pleurs le plus bel de sa lune. 



